 Metodický list pre pedagógov ku predstaveniu
„ Okolo sveta za 80 dní “

Cieľová skupina: žiaci 2. stupňa ZŠ (11–15 rokov)
Dĺžka predstavenia: cca 60 minút
Forma: kombinácia činohry, tieňohry, videoprojekcie a masiek
Žáner: dobrodružná literárna adaptácia s edukatívnymi prvkami


VÝCHOVNO-VZDELÁVACIE CIELE:
Slovenský jazyk a literatúra:
· Zážitkové zoznámenie so svetovou literatúrou (Jules Verne)
· Porozumenie literárnemu príbehu, jeho štruktúre a postavám
· Rozvoj čitateľskej gramotnosti prostredníctvom dramatizácie klasického diela
· Práca s motívom cesty, dobrodružstva a premeny postavy
Dejepis a geografia:
· Uvedomenie si, ako vyzeral svet v 19. storočí – možnosti dopravy, technológie, koloniálny svet
· Vysvetlenie rozdielov v možnostiach cestovania v minulosti a dnes
· Poznanie základnej mapy sveta – kontinenty, trasy (napr. cez Suez, Indiu, Hongkong, Ameriku)
· Kontrast medzi „expanziou Západu“ a kultúrami iných krajín
Občianska náuka / Etická výchova / Psychológia:
· Prekonávanie prekážok ako súčasť osobnostného rastu
· Odvaha vystúpiť zo svojej komfortnej zóny a objavovať neznáme
· Kultúrna rôznorodosť – porozumenie iným zvykom a hodnotám
· Kritické myslenie – čo je skutočné dobrodružstvo?
TÉMY NA DISKUSIU PO PREDSTAVENÍ
1. Aký je rozdiel medzi cestovaním v 19. storočí a dnes?
2. Čo by ste spravili, keby ste mali 80 dní na cestu okolo sveta?
3. Prečo ľudia cestujú? Kvôli čomu sa oplatí objavovať svet?
4. Čo je odvaha? A kto v príbehu ju najviac prejavil?
5. Aké prekážky hrdinovia museli prekonať – a ako by sme reagovali my?
NÁMETY NA TVORIVÉ ÚLOHY:
· Nakresli mapu cesty Phileasa Fogga a označ jednotlivé zastávky.
· Vytvor vlastný itinerár: Kam by si cestoval ty, keby si mal 80 dní a neobmedzený rozpočet?
· Napíš krátky cestovateľský denník z jednej z krajín, ktoré hrdinovia navštívili.
· Navrhni plagát alebo vstupenku na historickú parnú loď, vlak alebo balón.
 UČIVÁ, KTORÉ MÔŽETE PREPOJIŤ S PREDSTAVENÍM:
	Predmet
	Učivo

	Literatúra
	Dobrodružný román, postavy a dej

	Dejepis
	Priemyselná revolúcia, 19. storočie

	Geografia
	Svetadiely, hlavné mestá¡, trasy

	Psychológia
	Sebadôvera, odvaha, osobný rast

	Etická výchova
	Empatia, rešpekt, kultúrne rozdiely



